Document ID: 32001D0288

Komisijos sprendimas
2001 m. balandžio 3 d.
iš dalies keičiantis Tarybos direktyvą 93/53/EEB, nustatančią minimalias Bendrijos tam tikrų žuvų ligų kontrolės priemones, susijusias su nacionalinių žuvų ligų etaloninių laboratorijų sąrašu
(pranešta dokumentu Nr. C(2001) 1012)
(tekstas svarbus EEE)
(2001/288/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. birželio 24 d. Tarybos direktyvą 93/53/EEB, nustatančią minimalias Bendrijos tam tikrų žuvų ligų kontrolės priemones [1], su paskutiniais pakeitimais, padarytais Direktyva 2000/27/EB [2], ypač į jos 18 straipsnio antrą pastraipą,
kadangi:
(1) Direktyvos 93/53/EEB 12 straipsnio 1 dalimi nustatyta, kad valstybės narės užtikrina, kad kiekvienoje valstybėje narėje būtų paskirta nacionalinė etaloninė laboratorija, turinti įrangą ir kvalifikuotus darbuotojus, bet kuriuo metu ir, ypač kai pirmą kartą aptinkami atitinkamos ligos požymiai, galinti nustatyti atitinkamų ligų sukėlėjų tipą, potipį ir variantą bei patvirtinti regioninių diagnostikos laboratorijų nustatytus rezultatus.
(2) Nacionalinių žuvų ligų etaloninių laboratorijų sąrašas yra pateiktas Direktyvos 93/53/EEB A priede.
(3) Šį sąrašą reikia atnaujinti.
(4) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 93/53/EEB A priedas pakeičiamas šio dokumento priedu.
2 straipsnis
Šis sprendimas skirtas valstybėms narėms.
Priimta Briuselyje, 2001 m. balandžio 3 d.

Labels: 7
0
18
6